Sven-Göran Eriksson

Sven-Göran ”Svennis” Eriksson (5. helmikuuta 1948 – 26. elokuuta 2024) oli ruotsalainen jalkapallovalmentaja, joka oli taustaltaan metsäsuomalainen.  

Hän valmensi urallaan useita Euroopan huippuseuroja sekä Englannin, Meksikon ja Norsunluurannikon maajoukkueita.

Ura

Torsbyssä, Värmlannissa syntyneellä Erikssonilla oli taustallaan vaatimaton pelaajaura alasarjoissa, joka päättyi loukkaantumiseen 1975. Tällöin Eriksson aloitti valmentajana Degerfors IF:ssä, jonka nosti kolmannesta divisioonasta ensimmäiseen kolmessa vuodessa. Menestys Degerforsissa sai suurempien seurojen mielenkiinnon heräämään, ja vuonna 1979 Eriksson liittyi IFK Göteborgiin. Hän voitti ensimmäisellä kaudellaan Ruotsin mestaruuden. Vuonna 1982 Eriksson valmensi Göteborgin triplaan: liigan, cupin ja UEFA Cupin voittoon (Göteborg löi UEFA Cupin loppuottelussa Hamburger SV:n yhteismaalein 4–0).

IFK Göteborgin menestys Euroopassa johti pestiin portugalilaiseen SL Benficaan, joka voitti Erikssonin ensimmäisellä kaudella Portugalin mestaruuden ja selviytyi UEFA Cupin finaaliin. Seuraavan vuoden toisen mestaruuden jälkeen Eriksson siirtyi AS Romaan. Sieltä hän ei saanut aiemman kaltaista välitöntä menestystä, mutta AS Roma voitti kuitenkin Italian Cupin 1986.

Kahden palkinnottoman ACF Fiorentinan vuoden jälkeen Eriksson palasi Benficaan 1989, jossa hän johdatti joukkueen Euroopan Cupin finaaliin (häviten AC Milanille 1–0) ja Portugalin mestaruuteen 1991. Eriksson palasi Italiaan vuonna 1992, tällä kertaa UC Sampdoriaan, mutta voitti vain Italian cupin 1994. 

Eriksson sai lopulta suurta menestystä Italiassa liityttyään S.S. Lazioon 1997, joka voitti Italian cupin 1998 ja 2000, Cup-voittajien cupin (1999, viimeinen kyseinen turnaus), ja Serie A:n mestaruuden vuonna 2000, mikä oli vasta toinen Lazion saavuttama Italian mestaruus.

Eriksson valittiin Englannin maajoukkuevalmentajaksi Kevin Keeganin jälkeen alkuvuodesta 2001. Hän oli Englannin maajoukkuehistorian ensimmäinen ulkomaalainen valmentaja, joten valinta herätti kohua. Erikssonin alaisuudessa Englanti selvitti kaikki karsinnat varmasti, mutta arvokisoissa tie katkesi pudotuspeleissä (MM-kisoissa 2002 puolivälierissä Brasilialle, EM-kisoissa 2004 puolivälierässä Portugalille, ja MM-kisoissa 2006 taas puolivälierässä Portugalille).

Eriksson jätti Englannin jalkapallomaajoukkueen päävalmentajan tehtävät kesällä 2006 Englannin pudottua Saksan MM-kisoista. Erottamiseen vaikuttivat Erikssoniin Britanniassa liitetyt monet skandaalit naisjuttuineen ja "valešeikin", toimittaja Mazer Mahmoodin tekemä haastattelu. Eriksson voitti häntä vastaan nostamansa oikeusjutun vuonna 2017 ja Mahmood tuomittiin rahakorvauksiin.

Eriksson yhdistettiin Manchester Cityyn sen jälkeen kun seura oli siirtymässä Thaimaan entisen pääministerin Thaksin Shinawatran omistukseen. Hän solmi Cityn kanssa kolmivuotisen sopimuksen kesäkuussa 2007. 

Erikssonin johdolla Manchester City nousi taistelemaan eurocup-paikoista Englannin Valioliigassa kaudella 2007–2008. City voitti muun muassa molemmat Manchesterin derbyt Unitedia vastaan. Huonon kevätkauden myötä Erikssonin luotsaama City putosi kuitenkin Valioliigassa yhdeksänneksi. Kauden jälkimainingeissa huhut Erikssonin ja Cityn omistajan Thaksin Shinawatran riidoista voimistuivat. Lopulta kesäkuun alussa Eriksson jätti tehtävänsä Cityn päävalmentajana. Svennis Eriksson jättää Manchester Cityn Muutaman päivän kuluttua hänet valittiin Meksikon maajoukkuevalmentajaksi. Sven-Göran Eriksson Meksikon ruoriin

Eriksson sai Meksikossa paljon kritiikkiä osakseen maajoukkueen ailahtelevien otteiden vuoksi. Alueen MM2010-karsinnoissa Meksikolla oli lokakuussa mahdollisuus varmistaa jatkopaikkansa ottelussa Kanadaa vastaan, mutta vierailijat jäivät 2–2 tasapeliin. Vain hiukan aiemmin Jamaika oli yllättänyt Erikssonin miehistön. Svenniksellä tukalat oltavat Meksikossa Eriksson sai potkut Meksikon peräsimestä huhtikuun alussa, kun joukkue oli hävinnyt Hondurasille 3–1.Meksiko antoi Svennikselle potkut 

Heinäkuussa 2009 Eriksson siirtyi Englannin kakkosliigassa pelaavan Notts Countyn urheilutoimenjohtajaksi. Eriksson takes role at minnows Notts County

Lokakuussa 2009 uutisoitiin, että Eriksson olisi siirtymässä Pohjois-Korean maajoukkueen päävalmentajaksi valmistamaan sitä kesän 2010 MM-kisoihin. Svennistä viedään nyt Pohjois-Koreaan Erikssonin mahdollinen siirtyminen Ruotsin maajoukkuevalmentajaksi oli lokakuun alussa myös jatkuvan spekuloinnin kohteena. Lopulta Notts County vihelsi pelin poikki ja ilmoitti ettei Eriksson lähde seurasta mihinkään. Svennis torjui Ruotsin maajoukkueen Talven myötä huhut Erikssonin ja Tord Gripin lähdöstä Notts Countysta ovat vahvistuneet sponsorikadon vuoksi. Päävalmentajaksi houkutellun Hans Backen pikapesti on myös lisännyt huhuja Erikssonin lähdöstä. Svennis nära lämna Notts County Lopulta Eriksson ilmoitti helmikuussa 2010 lähtevänsä Notts Countysta, jonka omistajat vaihtuivat kolmannen kerran vuoden sisällä. Eriksson wirft das Handtuch 

Maaliskuussa 2010 Eriksson nimitettiin Norsunluurannikon jalkapallomaajoukkueen päävalmentajaksi. Eriksson johdatti Norsunluurannikon kesän 2010 jalkapallon MM-kisoihin huonosti menneen Afrikan mestaruusturnauksen jälkeen.Svennis Eriksson johtaa Norsunluurannikon MM-kisoihin Norsunluurannikko avasi kisansa tasapelillä Portugalia vastaan, mutta tappio Brasilialle pudotti joukkueen lopulta jatkosta. Edes voitto Pohjois-Koreasta ei enää pelastanut Norsuja. Putoamisesta huolimatta Eriksson piti Norsujen esiintymistä hyvänä. Svennis: Norsunluurannikon tulevaisuus loistava Eriksson ilmoitti putoamisen jälkeen myös jättävänsä maajoukkueen alustavan sopimuksen mukaisesti kisaurakan päätyttyä. Eriksson slammed for $3m pay packet  Hän kuitenkin kävi turnauksen jälkeen neuvotteluja nelivuotisesta jatkosopimuksesta maan jalkapalloliiton kanssa, mutta ne päättyivät tuloksetta elokuun alussa. Suurimmat erimielisyydet koskivat palkkausta. Eriksson leaves Ivory Coast 

Lauantaina 2. lokakuuta 2010 Soccernet uutisoi, että Eriksson nimitetään maanantaina Englannin Mestaruussarjan hännille juuttuneen Leicester Cityn päävalmentajaksi. Eriksson to be named new Leicester City boss Hän allekirjoitti kaksivuotisen sopimuksen Leicesterin kanssa sunnuntaina. Neue Aufgabe für Eriksson Pesti päättyi kuitenkin ennen aikojaan, kun seura purki Erikssonin sopimuksen jo lokakuun lopulla 2011. Erikssonin viimeiseksi otteluksi Leicesterin valmentajana jäi 0–3 kotitappio Millwallia vastaan. Mestaruussarjassa seura oli vasta sijalla 13. Official Club Statement 

Tammikuun puolivälissä 2013 Eriksson palasi pitkällisen spekuloinnin jälkeen Saksan 2. Bundesliigassa kuudentena majailleen TSV 1860 Münchenin päävalmentaja. Eriksson sitzt auf der "Löwen"-Bank! Pari päivää ilmoituksen jälkeen uutisoitiin, että Svennis olisi lopulta kieltäytynyt TSV:n tarjouksesta. Neues Chaos bei den Löwen: Eriksson kommt nicht! Tammikuun lopulla Svenniksestä tuli Al Nasrin tekninen johtaja. Sven-Goran Eriksson appointed Al Nasr technical director Valmennustehtäviin Eriksson palasi vajaan kahden vuoden tauon jälkeen kesäkuussa 2013, kun Kiinan Superliigassa pelaava Guangzhou R&F FC palkkasi hänet päävalmentajakseen. Sven-Goran Eriksson appointed chief coach of Chinese Super League side Guangzhou R&F

Erikssonin johdolla Guangzhou sijoittui kaudella 2014 Kiinan liigassa kolmanneksi. Tuloksesta huolimatta ruotsalainen lähti seurasta kauden jälkeen. 富力官方宣布与埃里克森协商失败 双方不再续约 Kokeneen ruotsalaisvalmentajan ura kuitenkin jatkui Kiinassa, kun Shanghai SIPG palkkasi hänet päävalmentajaksi kaudeksi 2015. 上港正式收购东亚 埃里克森任主帅徐根宝任顾问 Erikssonin johdolla Shanghai SIPG taisteli mestaruudesta, mutta joutui tyytymään ruotsalaisen debyyttikaudella kakkossijaan. Myös kausi 2016 päättyi mestaruustaistelun osalta karvaaseen pettymykseen, kun seura sijoittui liigassa kolmanneksi. Kauden jälkeen Eriksson jätti SIPG:n.Andre Villas-Boas replaces Sven-Goran Eriksson at Shanghai SIPG

Joulukuun alussa 2016 kokeneen Erikssonin ura jatkui Kiinassa, kun hän teki sopimuksen Kiinan 1. divisioonassa pelaavan Shenzhenin kanssa.Sven-Goran Eriksson replaces Clarence Seedorf at Shenzhen FC Erikssonin johdolla Shenzhen aloitti kautensa vahvasti kuudella perättäisellä voitolla, mutta kauden edetessä joukkue juuttui tappioputkeen. Yhdeksän voitottoman ottelun putki tiesi lopulta Erikssonille potkuja kesäkuussa 2017.Sven-Goran Eriksson sacked by China's Shenzhen FC

Lokakuussa 2018 Erikssonista tuli Filippiinien maajoukkueen päävalmentaja puolen vuoden sopimuksella.Sven-Goran Eriksson: Ex-England manager named Philippines boss Erikssonin johdolla Filippiinit lähti maan historian ensimmäiseen Aasian mestaruusturnaukseen.Azkals look to 'get out' of 2019 Asian Cup group stage Filippiinien taival katkesi jo alkulohkoon, kun ensikertalaiset hävisivät Etelä-Korealle, Kiinalle ja Kirgisialle. Filippiien historian ensimmäisen ja turnauksen ainoan maalin teki Stephan Shröck Kirgisiaa vastaan.Azkals bow out of Asian Cup after loss to Kyrgyzstan Eriksson jätti tehtävänsä turnauksen jälkeen tammikuussa 2019 ja jatkoi Filippiinien liiton palveluksessa konsulttina.AFC Asian Cup 2019: Coach Sven-Goran Eriksson still with Philippines – Azkals team manager Dan Palami

Vuoden 2024 syksyllä Erikssonin kuoleman jälkeen hänestä julkaistiin Bengt Bergin kirjoittama kirja En underbar resa.

 Yksityiselämä 
Erikssonilla diagnosoitiin tammikuussa 2024 parantumaton syöpä. Hän sai sairaskohtauksen, jonka jälkeisissä tutkimuksissa havaittiin sekä sydänongelma että syöpä. Lääkärit lupasivat tuolloin hänelle enimmillään vuoden elinaikaa.  

Meriitit

 Ruotsin mestaruus: 1979, 1982
 Ruotsin cup: 1979, 1982

 Portugalin mestaruus: 1983, 1984, 1991
 Portugalin cup: 1983
 Portugalin supercup: 1990

 Italian mestaruus: 2000
 Italian cup: 1986, 1994, 1998, 2000
 Italian supercup: 1998
 Serie A:n vuoden valmentaja (Oscar del Calcio): 2000

 Euroopan cup: hopea 1990
 UEFA Cup: 1982
Hopeaa 1983
 Cup-voittajien cup: 1999
 UEFA Super Cup: 1999

 MM-puolivälierät: 2002, 2006
 MM-1.kierros: 2010
 EM-puolivälierät: 2004

Lähteet

Luokka:Ruotsalaiset jalkapallovalmentajat
Luokka:Vuonna 1948 syntyneet
Luokka:Vuonna 2024 kuolleet